17,7 millioner kroner over et helt livsforløb. Det havner i gennemsnit i lønningsposen som disponibel indkomst hos en faglært inden for automatik og elektronik - og det er faktisk 100.000 kroner mere end en livsløn for en akademiker med en sproguddannelse inden for humaniora.

De tjener altså næsten det samme, viser en ny analyse fra Arbejderbevægelsens Erhvervsråd (AE).

Det fremgår også, at en elektriker i gennemsnit samlet har 16,4 millioner kroner i disponibel indkomst i løbet af et arbejdsliv. Omkring 400.000 kroner mere end en person med en akademisk uddannelse inden for kunst og design.